Jordan Mitkov

Jordan Mitkov (, s. 3. huhtikuuta 1956 Asenovgrad, Plovdiv, Bulgaria) on entinen bulgarialainen painonnostaja ja olympiavoittaja.

Mitkov voitti kultaa Montréalin 1976 olympialaisissa alle 75-kiloisten sarjassa tuloksella 335 kg. Hän nosti tempauksessa 145 kg ja työnnössä 190 kg.
 
Mitkov saavutti Moskovassa 1975 MM- ja EM-hopeaa alle 75-kiloisten sarjassa. Seuraavana vuonna hän saavutti samassa sarjassa Itä-Berliinissä EM-pronssia ja voitti vuonna 1979 Varnassa Euroopan-mestaruuden.

Mitkov teki neljä maailmanennätystä vuosina 1976–1980: yhden tempauksessa, kaksi työnnössä sekä yhden yhteistuloksessa.

Lähteet 

 
 

Bulgarialaiset olympiavoittajat
Bulgarialaiset painonnostajat
Vuonna 1956 syntyneet
Elävät henkilöt